# ברקוד

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ויקיפדיה ב"ברקודית"

ברקוד הוא קוד שבאמצעותו ספרות או אותיות מיוצגות בקווים שאותם ניתן לקרוא באמצעות עינית מתאימה, כך שיהוו קלט למחשב (או למכשיר ממוחשב, כגון קופה רושמת). הברקוד פותח על ידי חברת IBM בשנת 1971.

שיטה זו פותחה במטרה לאפשר קריאה אוטומטית של תווית המוצר והיא מייעלת את העבודה, במקומות שבהם יש לבצע מספר רב של קריאות, כמו חנויות וספריות.

## [עריכה] סוגי ברקוד

יש חלוקה לשני סוגים עיקריים של ברקוד:

- ברקוד חד-ממדי (בו הברקוד מייצג בדרך כלל 8-20 סימנים אלפאנומרים)
- ברקוד דו-ממדי (בו הברקוד מייצג כמות נכבדה של נתונים, בדרך כלל עשרות ומאות סימנים אלפאנומרים)

כל סוג ברקוד מאופיין על ידי "סימבולוגיה", שהיא מעין שפה בה כתוב הברקוד.
סימבולוגיות נפוצות הן : code 39, code 128, EAN, UPC, ועוד. סימבולוגית EAN נפוצה מאוד בתחום הקמעונאי (חנויות), בגלל שניתן לשמור על מספור ייחודי לכל פריט ופריט בכל העולם.

## [עריכה] מבנה EAN

בשיטה זו כל ספרה או אות מיוצגים על ידי שילוב של רצף של שבעה קוים, שיכולים להיות שחורים או לבנים. משני צידי הברקוד ישנם שני זוגות קוים תוחמים, שמטרתם להבהיר לקורא הברקוד את גבולות הגזרה. באמצע הברקוד ישנו זוג קוים תוחמים נוסף, שמטרתו לחצות את הברקוד לשני חלקים.

משמאל לימין:

- שלוש ספרות ראשונות - מזהות את ארץ המוצא
- תשע ספרות שלאחריהן - מזהות את החברה ואת המוצר
- הספרה האחרונה - ספרת ביקורת לאימות הקריאה.

השיטה האירופית מורכבת מ-13 ספרות: 12 תווים לזיהוי מדינה+יצרן+מוצר וספרת ביקורת, ונקראת EAN13. השיטה האמריקנית מורכבת מ-12 ספרות: 11 תווים לזיהוי מדינה+יצרן+מוצר ועוד ספרת ביקורת, ונקראת UPC.

בברקוד לא יכולה להיות סימטריה, כך שניתן לקרוא את הברקוד בצורה נכונה גם כאשר הקריאה הפוכה.

## [עריכה] הקצאת קודים

כדי למנוע כפילויות, הקצאת מספרי ברקוד לחברות נעשית על-ידי ארגוני תקינה - אמריקאי ואירופי. מועצת הקוד האחיד - UPC בדייטון שבאוהיו, אחראית להנפקת קודים בארצות הברית ובקנדה, והתקשרות המספור האירופית, ה-EAN שבבריסל, אחראית להנפקת קודים ב-98 מדינות ברחבי העולם (ב-2004), באמצעות שלוחות מקומיות. השלוחה הישראלית של EAN היא האגודה לקידוד המוצר.

## [עריכה] קריאה (סריקה)

בגלל הטכנולוגיה ש"קוראת" ברקוד, הפעולה נקראת גם "סריקה". ישנם שלושה סוגים של קוראי ברקוד:

- לייזר: קורא ברקוד שולח אלומת לייזר, שבאמצעותה הוא קורא את הקווים וממיר אותם לספרות.
- CCD: קורא ברקוד מאיר את הברקוד באור אדום, מפענח את התמונה המוחזרת מהברקוד, וממיר אותה לתוכן.
- Imager: קורא ברקוד מצלם את הברקוד, מפענח את התמונה, וממיר אותה לתוכן.

## [עריכה] הדפסה

אף שישנן תוכניות יעודיות להדפסת תוויות ברקוד, כיום ניתן להדפיס בקלות תויות ברקוד באמצעות פונט ברקוד, שממיר רצף ספרות לתוית ברקוד.

## [עריכה] קישורים חיצוניים

- אהוד מלץ, ברקוד, בעיתון הארץ
- פורום לברקוד, אתר LGI ישראל

מקור: http://he.wikipedia.org../../../%D7%91/%D7%A8/%D7%A7/%D7%91%D7%A8%D7%A7%D7%95%D7%93.html

קטגוריה: התקני קלט

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Česky
- Dansk
- Deutsch
- Español
- Suomi
- Français
- Hrvatski
- Magyar
- Italiano
- 日本語
- 한국어
- Nederlands
- Norsk (bokmål)
- Polski
- Português
- Română
- Русский
- Slovenščina
- Svenska
- ไทย
- Türkçe
- Tiếng Việt
- 中文